กสิกรปลุกกองจีน-ทอง
&nbsp;
20 ส.ค. 2554

แจกอั่งเปาเพิ่มยอดนักลงทุน ชูราคาทองปีนี้1,300เหรียญ
โพสต์ทูเดย์ — บลจ.กสิกรไทย แจกอั่งเปาพิเศษฉลองตรุษจีน ลงทุน KCHINA หรือ KGOLD ทุกๆ 50,000 บาท รับหน่วยลงทุนเพิ่ม 100 บาทบลจ.กสิกรไทย เชื่อหุ้นจีนทองคำแนวโน้มยังสดใส ชี้จังหวะตลาดวูบเหมาะเข้าลงทุน พร้อมแจกอั่งเปาพิเศษรับตรุษจีน 
นายพัชร สมะลาภา กรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า การปรับตัวลงของตลาดหุ้นจีนประมาณ 10% ช่วงกลางเดือนม.ค.ที่ผ่านมา ประกอบกับราคาทองคำในตลาดโลกปรับตัวลงจากการแข็งค่าขึ้นของเงินเหรียญสหรัฐ เป็นโอกาสดีสำหรับผู้ลงทุนในการเข้าซื้อหน่วยลงทุนในกองทุนรวมต่างประเทศ (FIF) ที่ลงทุนในตลาดหุ้นจีนและกองทุนทองคำ เพื่อโอกาสรับผลตอบแทนที่น่าสนใจในอนาคต 
ขณะเดียวกันบริษัทได้จัดโปรโมชันพิเศษสำหรับผู้ที่เลือกลงทุนในกองทุนเปิดเค ไชน่า หุ้นทุน (KCHINA) หรือกองทุนเปิดเค โกลด์ (KGOLD) ตั้งแต่วันที่ 519 ก.พ. 2553 จะได้รับอั่งเปาพิเศษรับตรุษจีนจากบลจ.กสิกรไทย เป็นการซื้อหน่วยลงทุนเพิ่มในกองทุนนั้นๆ โดยเงินลงทุนทุกๆ 5 หมื่นบาท จะได้รับหน่วยลงทุนเพิ่ม 100 บาท
“ความน่าสนใจของกองทุน KCHINA อยู่ที่ตลาดหุ้นจีนยังเป็นแหล่งลงทุนที่น่าสนใจ เศรษฐกิจของจีนในปีที่ผ่านมาตัวเลข GDP ทั้งปี 2552 ขยายตัวต่อเนื่องที่ 8.70% แสดงให้เห็นถึงความแข็งแกร่งที่สามารถฝ่าวิกฤตเศรษฐกิจของโลกได้ดีและยังส่งผลให้ดัชนีหุ้น HShare ของจีนปีที่แล้วปรับตัวถึง 62%” นายพัชร กล่าว
อย่างไรก็ตาม แม้ช่วงกลางเดือนม.ค. ดัชนีหุ้นจีนจะปรับตัวลดลงจากมาตรการลดความร้อนแรงของเศรษฐกิจของทางการจีน แต่หากพิจารณาพื้นฐานทางเศรษฐกิจที่เน้นการพึ่งพาเศรษฐกิจภายในเป็นหลัก และแนวโน้มการฟื้นตัวของเศรษฐกิจโลกประกอบกันแล้ว น่าจะช่วยให้คลายกังวลได้ว่าเศรษฐกิจจีนยังคงมีปัจจัยสนับสนุนการขยายตัวในระดับสูงอย่างต่อเนื่อง 
สำหรับแนวโน้มราคาทองคำปี 2553 นายพัชร กล่าวว่า ปัจจุบันราคาทองคำได้ปรับตัวลดลงมาอยู่ที่ระดับประมาณ 1,100 เหรียญสหรัฐ/ออนซ์ ถือว่าอยู่ในระดับที่น่าเข้าลงทุน เพราะในระยะยาวราคาทองคำยังมีทิศทางสดใส จากข้อมูลของศูนย์วิจัยของธนาคารกสิกรไทย คาดว่าปีนี้ราคาทองคำจะปรับตัวอยู่ที่ระดับ 1,2501,300 เหรียญสหรัฐ/ออนซ์ และนักวิเคราะห์ยังเชื่อว่าในระยะยาวค่าเงินเหรียญสหรัฐมีแนวโน้มอ่อนค่า ซึ่งส่งผลดีต่อการปรับตัวขึ้นของราคาทอง เนื่องจากประเทศยังบอบช้ำกับวิกฤตเศรษฐกิจในรอบปีที่ผ่านมา และยังคงมีปัญหาที่ยังต้องใช้เวลาในการแก้ไข เห็นได้จากอัตราหนี้สินต่อผลิตภัณฑ์มวลรวมภายในประเทศที่ยังอยู่ในระดับสูงรวมถึงตัวเลขการขาดดุลจากการใช้จ่ายของภาครัฐสำหรับนโยบายกระตุ้นเศรษฐกิจ 
ทั้งนี้ ในส่วนของผู้ลงทุนที่นิยมซื้อทองคำหรือทองคำแท่งเพื่อเป็นของขวัญในเทศกาลตรุษจีน กองทุน KGOLD เป็นอีกทางเลือกที่น่าสนใจ เนื่องจากกองทุนลงทุนในกองทุน SPDR Gold Trust ที่ลงทุนในทองคำโดยตรง มีข้อดีกว่าซื้อทองคำแท่งเก็บไว้ เพราะไม่มีต้นทุนในเก็บรักษาและใช้เงินลงทุนน้อยกว่าทองคำแท่งค่อนข้างมาก และหากลงทุนในช่วงเงินบาทแข็งเมื่อเทียบเหรียญสหรัฐในตอนนี้ การลงทุนใน KGOLD จะให้โอกาสรับผลตอบแทนที่ดีกว่าลงทุนในทองคำแท่ง 
สำหรับกองทุน KCHINA จัดตั้งเมื่อวันที่ 7 พ.ย. 2552 และ ณ วันที่ 2 ก.พ. 2553 มีขนาด 377.81 ล้านบาท ขณะที่กองทุน KGOLD มีนโยบายลงทุนในต่างประเทศไม่น้อยกว่าร้อยละ 80 ของมูลค่าทรัพย์สินสุทธิของกองทุน โดยเน้นลงทุนในหน่วยลงทุนของกองทุน SPDR GOLD Trust ซึ่งเป็นกองทุน ETF ทองคำที่มีขนาดใหญ่ที่สุดในโลก กองทุนมีนโยบายจ่ายเงินปันผลปีละไม่เกิน 4 ครั้ง สภาพคล่องสูง ซื้อขายได้ทุกวันทำการ ณ วันที่ 2 ก.พ. 2553 มีผลดำเนินงานย้อนหลัง 3 เดือน 6 เดือน และ 1 ปี อยู่ที่ 0.75% 16.91% และ 21.36% ตามลำดับ และจ่ายเงินปันผลแล้ว 2 ครั้ง ในอัตรา 0.80 บาทต่อหน่วย